Diari Oficial de la Generalitat Valenciana


Sumari del DOGV 9952, del 07-10-2024 (2024/9848)

ANUNCI de l’aprovació definitiva de l’informe ambiental i territorial estratègic de la modificació puntual del Pla parcial del polígon industrial Els Teularets de l'Olleria.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9848

CVE
:   HPMI-K-8131-4280

Data del document
:   25-09-2024

Organisme emissor
:   Ajuntament de l'Olleria

Tipus de document
:   Anunci

Per decret d’Alcaldia núm.  1.430, de data 25 de setembre de 2024, s’ha resolt:

«Primer. Acceptar expressament l'informe conjunt emés per l'arquitecta tècnica i l’assessor jurídic municipals, d'aquest ajuntament, que expressament s'incorpora a la present resolució servint-se de motivació a aquesta en els termes establerts en l'article 88 de la Llei 39/2015, de règim jurídic de les administracions públiques i del procediment administratiu comú.

Segon. Emetre informe ambiental i territorial estratègic favorable en el procediment simplificat d’avaluació ambiental i territorial estratègica del projecte de modificació puntual del Pla parcial del sector industrial Els Teularets de l’Olleria, per a l’ampliació de les instal·lacions de Cartonajes Bernabeu, SAU, amb la reconfiguració de les illes IND-1 i IND-3 del polígon industrial Els Teularets.

Tercer. Concloure que la proposta de modificació del Pla parcial del polígon industrial Els Teularets de l’Olleria, no té efectes significatius sobre el medi ambient d'acord amb els criteris establerts en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

Quart. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual del pla parcial del polígon industrial Els Teularets de l’Olleria.

Cinquè. Donar compte del contingut de la resolució d’informe ambiental i territorial estratègic pel procediment simplificat a totes les persones i entitats interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic.

Sisè. Ordenar la publicació de la resolució de l'informe ambiental i territorial estratègic pel procediment simplificat en el *Diari Oficial de la Generalitat Valenciana*, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

Setè. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa-administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.

Huitè. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'ha aprovat el pla en el termini màxim de quatre anys des de la publicació. En aquests casos, l’òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa».

L’informe complet podrà consultar-se en el tauler d'edictes de la seu electrònica de l'Ajuntament:

<https://lolleria.sede.dival.es/tablondeanuncios/>   i en el Portal de Transparència de l'Ajuntament:

<https://www.lolleria.org/es/pagina-transparencia/modificacio-puntual-pla-parcial-poligon-industrial-els-teularets>.

Cosa que es fa pública de conformitat amb el que es disposa en l’article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

  

L'Olleria, 25 de setembre de 2024

Ramón Vidal Soler

Alcalde